《清閟阁》
宋代·薛绍彭

虚堂幽幽竹森森，直节常便静者心。
秋槛风高声戛玉，夜庭月者影筛金。
檀栾相对复何有，挂壁丹青古名手。
飞泉激石涌崖间，更爱霜鸿下苇滩。
锦题玉轴照清閟，夐无一点尘埃气。
百寻砌下日相亲，千亩渭川空自翠。

作者简介：河中万泉人，字道祖，号翠微居士。薛向子。哲宗元祐元年官承事郎、监上清太平宫。历少府监丞，累官秘阁修撰、知梓潼路漕。工书，擅行、正、草诸体，取法晋唐，格度严谨，自成一家。与米芾为书画友，书法并称“米薛”。